nUWE JAAR AL REEDS VOL AAPSTREKE!
Sit ek vanoggend ewe ingedagte en kyk na buite - die '50 shades of green'-uitsig, blou lug, wolwitte wolke bly maar vir my so besonder. Skielik het 'n blouapie rats op die stoep gespring. Hy was sommer nog 'n jong outjie en het heel vermakerig na die bure se heining gekyk waar hulle hond so halfhartig na ons kant toe geblaf het. Ek en Henk het hom dopgehou en elke oomblik geniet - ons ervaar dit altyd as 'n uiters positiewe teken van die Heelal se kant af as die ape naby die huis gesien word.
En ons verwelkom positiewe energie altyd!
Nadat ons gister amper ons webblad gesluit het na 'n oormaat van 'stalking' deur 'n versteurde persoon, was ons darem veral BAIE bly ons het mekaar! Geen malligheid, drama of histerie hier nie. Soms dalk histeriese lagbuie ja, of 'n harde gesingery, of 'n lekker geëtery - dis normaliteit hier by ons in die lieweheksiehuisie.
Ek het 'n wyle terug al aan 'n artikel oor "Borderline-personality disorder" begin werk. My navorsing vorder fluks, maar my persoonlike insig in hierdie tipe afwyking verdiep by die dag - en soms is dit amper lagwekkend, moet ek erken. Vanoggend vyfuur was die spesifieke mens alweer aan die gang (vieruur in Holland). Sy was behoorlik op haar stukke! Eers is ons onsamehangend met die dood gedreig deur iemand "van die onderwereld", Henk is gevloek en beledig en ék is bejammer. Onmiddellik daarna (volgens die tyd waarin dit gepos is, het ek nog heerlik geslaap) sou ek haar dan nou kamtig gebel het (het nie eers 'n clue wat haar nommer sou wees nie, maar toemaar). Sekondes later kry sy vir Henk weer so jammer en belowe dat sy SA toe gaan kom sodat hulle kan 'praat', want hy is met 'n Downssindroom-persoon getroud! En dit alles sonder dat ons enigsins enige kommunikasie met haar het. Nul, zero, zip! Dis eintlik skrikwekkend pateties! Dié tipe mense word mal(ler) as hulle beheer oor ander mense verloor. Die buitensporige leuens wat hulle vertel is belaglik en word sommer oral op sosiale media geplaas as die waarheid - bewerings van diefstal, misdadigheid, en die hemel weet wat ook al word rondgeslinger sonder enige gewete oor die skade wat hulle iemand kan aandoen. Geen gewete, geen trots, bloot selfsugtig en haatlik!
Maar nou ja, toe ons vanoggend ons pragtige mooi teken in die vorm van 'n wilde diertjie hier op ons Gecko Lounge kry, het ons geweet: die arme ou blerrie narsis het genoeg skade in haar lewe aan haar kinders, gewese eggenotes en ander onskuldige omstanders gedoen - sy gaan sukkel om dit met ons reg te kry. En die webblad bly! Ons laat ons nie boelie, emosioneel afpers of dreig nie. Gaan weg vrou - get a life! Ons is gelukkig hier in die lekker 'kolonie van Voortrekkers' so by ons ou 'dom achterlijke' selwers. En daar is absoluut NIKS wat jy daaraan kan verander nie!